ચીનમાં રાજકીય સ્વતંત્રતા ઓછી છે અને પાકિસ્તાન, બાંગલાદેશમાં સામાજિક સ્વતંત્રતા ઓછી છે. નેપાળ અને શ્રીલંકામાં મધ્યમ સ્થિતિ છે અને બંને હજી ટ્રેડિશનલ રાષ્ટ્રો છે. આમ છતાં આ બધા જ રાષ્ટ્રોના નાગરિકો વધારે સુખી છે. તેથી સ્વતંત્રતાની આધુનિક કલ્પના, લિબરલ મૂલ્યોથી સુખ આવે તેવું પણ નથી. રૂઢિના બંધનો આમ દુઃખની કરનારા હોય છે, પણ તેના વિકલ્પે વધારે સારું સુખ ના મળવાનું હોય ત્યારે માણસ રૂઢિમાં રહીને પરંપરાગત સુખની વ્યાખ્યામાં સંતોષ માની લેતો હશે? આવો સવાલ પણ સંયુક્ત રાષ્ટ્રસંઘના હેપ્પીનેસ ઇન્ડેક્સને કારણે ઊભો થાય છે ખરો.